Zuzana Antares

Zuzana Antares (nar. 1962, Brno) je česká spisovateľka a prekladateľka, píšuca o veštení, mágii a okultizme. Je jediná česká autorka, systematicky mapujúca okultné vedy.

Narodená v Brne. Zaoberá sa okultnými náukami, o ktorých píše zábavné články, kratšie odborné state aj knihy pre verejnosť. Od roku 1982 študuje skryté skutočnosti sveta, magické schopnosti človeka a zákonitosti behu sveta a osudu.

V posledných dvadsiatich dvoch (od 1990) rokoch sa profesionálne zaoberá poradenstvom, predovšetkým tarotom. Tu využíva netradičných techník, kombinujúcich metódy predvídania, tradíciu západného hermetizmu a moderné formy práce s osobnosťou. Roku 1993 založila a stále vedie Školu vešteckých umení a ezoteriky v Brne a Českú tarotovú školu. Je hlavou magického rádu Malé opatství Thelémské.

 Vyšlé knihy 
 Sedmero věšteckých umění (1997), úspešná prvotina, dodnes predávaná.
 Učebnice výkladu tarotu (2000, 2. vydanie 2002, 3. vydanie 2006) V Česku vôbec najpredávanejšia a stále žiadaná publikácia o tarote pre všetkých záujemcov.
 Základy magie (vyšlo 2001) pokus o zasvätenie čitateľa do umenia magického rozumu.
 Malá škola čarodějnictví (2002, 2. vydanie 2005), ženská forma mágie pre ženy aj mužov. Čarodejníctvo bez povier a príkras.
 Živlová magie (2004) odborná monografia, sumarizuje históriu, teóriu a predovšetkým prax prvých stupňov zasvätenia.
 Učebnice výkladu Crowley tarotu (2005) očisťuje tento hermeticky významný tarot od ľudových vykladačských povier.
 Kniha kouzel (2012) knižočka, ktorá na príkladoch kúziel z rôznych oblasti vysvetľuje, ako fungujú.

 Preklady 
 Svatá magie Abramelina mága (1994, 2002) kľúč k silám mágie.
 Necronomicon (2011) je údajný starý sumerský rukopis. So zasväteným komentárom prekladateľky a doslovom Sanovým.

 Externé odkazy 
Zuzana Antares v databáze Národní knihovny ČR

 Zdroj 

Kategória:Českí spisovatelia
Kategória:Narodenia v 1962
Kategória:Osobnosti z Brna